Numerička integracija
U numerici, numerička integracija se sastoji od velike porodice algoritama za računanje numeričke vrijednosti određenog integrala, a pojam se također koristi za opis numeričkog rješenja diferencijalne jednačine. Termin numerička kvadratura je manje-više sinonim za numeričku integraciju, pogotovo za jednodimenzionalne integrale. Numerička integracija u više dimenzija opisuje se kao kubatura, iako se izrazom kvadratura podrazumijeva i višedimenziona integracija. Osnovni problem u numeričkoj integraciji je izračunati približnu vrijednost određenog integrala: I = ∫ a b f ( x ) d x {\displaystyle I=\int _{a}^{b}\!f(x)\,dx} sa zadatim stepenom tačnosti. Ako je f(x) glatka funkcija integrisana preko malog broja dimenzija i ako je domen integracije zatvoren, tada postoji više metoda za aproksimaciju integrala na željenu preciznost.